text: У “Старце” на летні час трэнеры-выкладчыкі “перакваліфікаваліся” у выхавальнікаў, на першай змене гэта Любоў Бабова і Юрый Пальвінскі. Выхавальнікі добра разумеюць, што малышам больш падабаюцца рухомыя спартыўныя гульні, хаця кожны дзень праводзіцца абавязкова валейбольная трэніроўка. Багата і забаўляльных мерапрыемстваў. У лагеры робіцца ўсё, каб юныя спартсмены не толькі аздаравіліся, а і яшчэ больш палюбілі спорт, валейбол.
  А вось другая і трэцяя змены ў “Старце” будуць традыцыйнымі. Адпачываць, а дакладней трэніравацца, будуць больш сталыя дзеці. Для іх будзе штодзень дзве валейбольныя трэніроўкі, плануецца правядзенне таварыскіх сустрэч. Галоўная задача гэтых дзвюх змен – падрыхтоўка да стартаў, якія пройдуць восенню.